b"\n_START_ARTICLE_\nIsabel Dur\xc3\xa1n Doussinague\n_START_SECTION_\nFormaci\xc3\xb3\n_START_PARAGRAPH_\n\xc3\x89s llicenciada en Periodisme i compta amb un postgrau en Estudis Internacionals per la Societat d'Estudis Internacionals pertanyent al CSIC i un altre en Ci\xc3\xa8ncies Pol\xc3\xadtiques a l'Institut d'Estudis Europeus de la Universitat Lliure de Brussel\xc2\xb7les.\n_START_SECTION_\nCarrera professional\n_START_PARAGRAPH_\nDespr\xc3\xa9s d'estudiar a Brussel\xc2\xb7les, hi va estar treballant a l'oficina del portaveu de la Comissi\xc3\xb3 de la Comunitat Europea. En tornar a Espanya va ser encarregada de la realitzaci\xc3\xb3 de reportatges especials per a l'ag\xc3\xa8ncia de not\xc3\xadcies Editmedia TV, es va incorporar a la redacci\xc3\xb3 de la secci\xc3\xb3 nacional de la revista Tiempo._NEWLINE_Ha treballat tamb\xc3\xa9 a Diario 16 i ABC, i ha estat comentarista pol\xc3\xadtica de diferents programes en r\xc3\xa0dio i televisi\xc3\xb3, com s\xc3\xb3n la Cope, Radio Espa\xc3\xb1a, Onda Cero, Los desayunos de TVE (2000-2004) y Antena 3 TV. Des de principis de la d\xc3\xa8cada de 2000 ha estat analista pol\xc3\xadtica en programes de r\xc3\xa0dio com La Ma\xc3\xb1ana y La Tarde de la Cope, Herrera en COPE, La Espuela, Las ma\xc3\xb1anas de RNE (2012- ) a RNE i El gato al agua (2008-2012) de Radio Intereconom\xc3\xada. _NEWLINE_Al m\xc3\xb3n de la televisi\xc3\xb3 ha estat col\xc2\xb7laboradora de multitudinaris programes de televisi\xc3\xb3, per exemple, La noria (2008-2012), La mirada cr\xc3\xadtica, El gran debate (2012-2013) i Abre los ojos... y mira (2013-2014) de Telecinco, Madrid opina (2007-2011) o Alto y claro (2007-2012) de Telemadrid i El cascabel (2013- ) a 13TV. Durant 2012 present\xc3\xa0 el programa d'entrevistes Sin rodeos a 13 TV. Paral\xc2\xb7lelament, des del dia 28 de gener de 2013 presenta el programa matinal d'informaci\xc3\xb3 M\xc3\xa1s claro agua a 13TV._NEWLINE_Des de 2015 col\xc2\xb7labora en el programa Herrera en La COPE ._NEWLINE_Al juliol de 2016 va deixar de treballar en 13 TV despr\xc3\xa9s de 800 programes, una antena d'or i un increment del 77,7% de l'audi\xc3\xa8ncia, per afrontar nous reptes."